Public procurement notice: Voluntary Ex Ante Transparency Notice
Published: 2025-11-10
Buyer: INFORM ΛΥΚΟΣ (ΕΛΛΑΣ) Α.Ε.
Country: GR
Region: EL304
Contract type: Services
Procedure: Other multiple
CPV classification: 72222300: Information technology services | 72252000: Computer archiving services | 79999100
Estimated value:  EUR
Award criteria: quality
EU fund: eu-funds

Technical requirements: 1. Την ανακοίνωση στον αντισυμβαλλόμενο οικονομικό φορέα  με την επωνυμία «INFORM ΛΥΚΟΣ (ΕΛΛΑΣ) Α.Ε.» της ανάγκης υλοποίησης της 3ης Εκτελεστικής  Σύμβασης  της υπ’ αρ. 1060/2025 Συμφωνίας Πλαίσιο και με φυσικό αντικείμενο το οποίο προσδιορίζεται λεπτομερώς στο συνημμένο ΠΑΡΑΡΤΗΜΑ Ι της παρούσας.
2. Την Ανάθεση στον  αντισυμβαλλόμενο οικονομικό φορέα με την επωνυμία «INFORM ΛΥΚΟΣ (ΕΛΛΑΣ) Α.Ε.» της εκτέλεσης των εργασιών του ΠΑΡΑΡΤΗΜΑΤΟΣ Ι της παρούσας, με συνολική αξία που δε θα υπερβαίνει τα  6.353.551,04€ (έξι εκατομμύρια τρακόσιες πενήντα τρεις χιλιάδες πεντακόσια πενήντα ένα ευρώ και τέσσερα λεπτά) μη περιλαμβανομένου ΦΠΑ 24% (Προϋπολογισμός με ΦΠΑ: 7.878.403,29€, ΦΠΑ: 1.524.852,25€), σύμφωνα με το ΠΑΡΑΡΤΗΜΑ IV της παρούσας και βάσει των τιμών μονάδας του Παραρτήματος ΙΙΙ της υπ’ αρ. 1060/2025 Συμφωνίας Πλαίσιο.
Με χρονοδιάγραμμα Υλοποίησης: επτά (7) μήνες από την έγγραφη ειδοποίηση του αναδόχου κατόπιν υπογραφής και ανάρτησης της σύμβασης. 
Σε κάθε περίπτωση το αντικείμενο των εκτελεστικών συμβάσεων δεν μπορεί να υλοποιείται πέραν της προθεσμίας του οροσήμου υπ. αρ. 195 του παραρτήματος της εκτελεστικής απόφασης του Συμβουλίου για την τροποποίηση της εκτελεστικής απόφασης της 13ης Ιουλίου 2021, για την έγκριση της αξιολόγησης του σχεδίου ανάκαμψης και ανθεκτικότητας της Ελλάδας, και τυχόν παρατάσεων/μεταθέσεων αυτής. 
Κωδικοί CPV:
•	79999100-4: Υπηρεσίες σάρωσης
•	72310000-1: Υπηρεσίες επεξεργασίας δεδομένων
•	72312000-5: Υπηρεσίες εισαγωγής δεδομένων
•	72312200-7: Υπηρεσίες οπτικής αναγνώρισης χαρακτήρων
•	72330000-2: Υπηρεσίες τυποποίησης και ταξινόμησης περιεχομένου ή δεδομένων
•	72322000-8: Υπηρεσίες διαχείρισης δεδομένων
•	72222300-0: Υπηρεσίες τεχνολογίας των πληροφοριών
•	79000000-4: Επιχειρηματικές υπηρεσίες: νομικές, μάρκετινγκ, παροχής συμβουλών, πρόσληψης, εκτύπωσης και ασφάλειας
•	72252000-6: Υπηρεσίες ηλεκτρονικής αρχειοθέτησης
3. Την πρόσκληση του Αντισυμβαλλόμενου οικονομικού φορέα όπως εντός προθεσμίας δέκα (10) ημερών από την κοινοποίηση της παρούσας, υποβάλει στην Αναθέτουσα Αρχή ενημερωμένα τα σχετικά δικαιολογητικά κατακύρωσης σύμφωνα με τα άρθρα 79 και 80, και κατά περίπτωση του άρθρου 82 του Ν.4412/16, βάσει του  άρθρου 6.2 της με αρ. πρωτ. Δ.Π.Κ.Υ. Α.Α.Δ.Ε. Α2 1015342 ΕΞ 2024/01-02-2024 (ΑΔΑΜ: 24PROC014221928/06-02-2024) Διακήρυξης όπως τροποποιήθηκε με την αρ. πρωτ. Δ.Π.Κ.Υ. Α.Α.Δ.Ε. Α2 1033429 ΕΞ 2024/19-03-2024 (ΑΔΑΜ: 23PROC014442746) Απόφαση Μετάθεσης της καταληκτικής ημερομηνίας υποβολής προσφορών ημερομηνίας αποσφράγισης προσφορών, παροχής Διευκρινίσεων και τροποποίησης των όρων της Διακήρυξης.  
Η προθεσμία αυτή μπορεί να παρατείνεται κατόπιν αιτήματος του αντισυμβαλλόμενου εντός της τεθείσας προθεσμίας, το οποίο θα συνοδεύεται με αποδεικτικά έγγραφα με τα οποία να αποδεικνύεται ότι έχει αιτηθεί την χορήγηση των δικαιολογητικών για τα οποία διαπιστώνονται ελλείψεις και δεν δύναται να προσκομισθούν. Η Αναθέτουσα Αρχή σε αυτή την περίπτωση, παρατείνει την προθεσμία υποβολής των δικαιολογητικών για όσο χρόνο απαιτηθεί για την χορήγηση των δικαιολογητικών από τις αρμόδιες αρχές.
Εντός της ίδιας ως άνω προθεσμίας ο αντισυμβαλλόμενος οφείλει να υποβάλλει την ακριβή σύνθεση της ομάδας έργου για την εκτέλεση της 3ης Εκτελεστικής Σύμβασης βάσει της ομάδας έργου της υπ’ αριθ. 1060/2025 Συμφωνίας Πλαίσιο και να συμπληρώσει τον πίνακα «Πίνακας Ομάδας Έργου Εκτελεστικής Σύμβασης» του συνημμένου ΠΑΡΑΡΤΗΜΑΤΟΣ III της παρούσας.
Μετά την αξιολόγηση των υποβληθέντων δικαιολογητικών κατακύρωσης και εντός προθεσμίας δέκα ημερών από τη σχετική ειδοποίηση ο αντισυμβαλλόμενος οφείλει να προσέλθει για την υπογραφή της Εκτελεστικής Σύμβασης υποβάλλοντας εγγυητική επιστολή καλής εκτέλεσης, το ύψος της οποίας ανέρχεται σε ποσοστό 4% της αξίας της Εκτελεστικής Σύμβασης μη περιλαμβανομένου ΦΠΑ 24% και δικαιώματος προαίρεσης, ήτοι 254.142,04€ (διακοσίων πενήντα τεσσάρων χιλιάδων εκατόν σαράντα δυο ευρώ και τεσσάρων λεπτών), σύμφωνα με το άρθρο 4.1.2.α της με αρ. πρωτ. Δ.Π.Κ.Υ. Α.Α.Δ.Ε. Α2 1015342 ΕΞ 2024/01-02-2024 (ΑΔΑΜ: 24PROC014221928) Διακήρυξης.
Επισημαίνεται ότι προϋπόθεση για την υπογραφή της σύμβασης είναι η περάτωση του προσυμβατικού ελέγχου νομιμότητας από το Κλιμάκιο του Ελεγκτικού Συνεδρίου που είναι αρμόδιο για τον προληπτικό έλεγχο των δαπανών σύμφωνα με το άρθρο 324 του ν. 4700/2020.
Σύμφωνα με τα οριζόμενα στο άρθρο 6.1.3 της Διακήρυξης ο Αντισυμβαλλόμενος δύναται να μην αποδεχτεί την ανάθεση Εκτελεστικής Σύμβασης:
Α) Εάν η τιμή που προσέφερε στον διαγωνισμό για τη σύναψη της Συμφωνίας - Πλαίσιο για μία ή περισσότερες από τις κατηγορίες κόστους, οι οποίες αποτελούν αντικείμενο της συγκεκριμένης Εκτελεστικής Σύμβασης υπερβαίνει την Ανώτατη Τιμή Εκτελεστικής Συμβάσης ανά κατηγορία κόστους, η οποία προκύπτει από την παρ. 6.1.1 ανωτέρω, και θεωρεί την εκτέλεση της συγκεκριμένης Εκτελεστικής Σύμβασης ασύμφορη, ή
Β) Για λόγους ανωτέρας βίας ή ειδικών συνθηκών που του καθιστούν αδύνατη τη συμμετοχή στο συγκεκριμένο Υποέργο – επιμέρους έργο. Στην περίπτωση αυτή ο Αντισυμβαλλόμενος συνυποβάλλει πλήρη και λεπτομερή στοιχεία για την τεκμηρίωση του αιτήματός του το οποίο εξετάζεται από την Αναθέτουσα Αρχή η οποία αποφασίζει σχετικά και ειδοποιεί μέσω ηλεκτρονικού εγγράφου τον αιτούντα αντισυμβαλλόμενο. 
4. Μετά τον έλεγχο των ανωτέρω «Δικαιολογητικών Κατακύρωσης» από την Επιτροπή Διενέργειας Διαγωνισμού & Αξιολόγησης Προσφορών της διαγωνιστικής διαδικασίας και την διαβίβαση του σχετικού πρακτικού στο αποφαινόμενο όργανο της Αναθέτουσας Αρχής, θα ακολουθηθεί η διαδικασία του άρθρου 6.4 της Διακήρυξης. 
5. Στο ΠΑΡΑΡΤΗΜΑ Ι της παρούσας περιγράφεται το φυσικό αντικείμενο της 3ης Εκτελεστικής Σύμβασης, στο ΠΑΡΑΡΤΗΜΑ ΙΙ αναγράφονται αναλυτικά τα παραδοτέα του Αντισυμβαλλόμενου. 
Η διαδικασία θα διενεργηθεί με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της διαδικτυακής πύλης www.promitheus.gov.gr του συστήματος.
Οι υπηρεσίες της ΑΑΔΕ, που έχουν άμεση εμπλοκή στην 3η Εκτελεστική Σύμβαση ως προς την σάρωση του αρχείου τους είναι οι παρακάτω:
1.	Κέντρο Φορολογίας Κεφαλαίου (ΚΕ.ΦΟ.Κ.) Αττικής
2.	Κέντρο Φορολογίας Κεφαλαίου (ΚΕ.ΦΟ.Κ.) Θεσσαλονίκης
3.	Υπηρεσία Φορολογικής Εξυπηρέτησης (Υ.Φ.Ε.) Πλοίων
Επισημαίνεται πως ο φορέας λειτουργίας δεν θα διαθέσει πληροφοριακό και υπολογιστικό εξοπλισμό (σταθμούς εργασίας, scanners, switches, λογισμικά κλπ.) για την ψηφιοποίηση. Η κατ` εξαίρεση σάρωση σε χώρους εκτός των Υπηρεσιών της ΑΑΔΕ ή σε χώρους που θα υποδειχθούν από αυτήν γίνεται κατόπιν σχετικής άδειας της Αναθέτουσας Αρχής.
Ο τόπος παροχής των υπηρεσιών είναι η έδρα της κάθε Υπηρεσίας, όπως καθορίζεται στο Παράρτημα IV και προκύπτει από το υπό κατανομή αντικείμενο.
Κριτήριο ανάθεσης της συμφωνίας-πλαίσιο είναι η πλέον συμφέρουσα από οικονομική άποψη προσφορά βάσει βέλτιστης σχέσης ποιότητας – τιμής
Σε περίπτωση προσφυγής κατά πράξης της Αναθέτουσας Αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην Αναθέτουσα Αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης.
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59.


Winner: INFORM ΛΥΚΟΣ (ΕΛΛΑΣ) Α.Ε.
Award value: 7878403.29